|  |  |  |
| --- | --- | --- |
| **Ministeriet for Fødevarer, Landbrug og Fiskeri** Landbrugs- og Fiskeristyrelsen  Nyropsgade 30 Tlf.: 72 18 56 00  1780 København V  www.lfst.dk planterogbiosikkerhed@lfst.dk | Landbrugs-_og_Fiskeristyrelsen_DK_2linjer_RGB | **e-Dokumentation** |

|  |
| --- |
| **Velkommen til Landbrugs- og Fiskeristyrelsens e-Dokumentation om plantepas** |
| Du har mulighed for at gennemgå Landbrugs- og Fiskeristyrelsens e-Dokumentation om plantepas, som omhandler de faglige kompetencer, der skal til, før du kan godkendes til at udstede plantepas efter d. 14/12-2020.  I e-Dokumentationen vil du blive stillet en række spørgsmål til forskellige emner, som du kan læse mere om på vores hjemmeside, her. Der vil for det meste være flere rigtige svarmuligheder til hvert spørgsmål. Emnerne kommer i følgende rækkefølge:  Modul 1 - Plantepas  Modul 2 - God praksis i planteproduktionen  Modul 3 - Skadegørere og symptomer  Modul 4 - Særligt alvorlige planteskadegørere  Modul 5 - Anmeldepligt og handlingsplan |

|  |
| --- |
| **Plantepas ansvarlig** |
| Navn |
| E-mail |
| Virksomhedens navn |
| Virksomhedens adresse |
| Stilling i virksomheden |
| Registreringsnummer (KUN hvis din virksomhed er registreret) |

|  |
| --- |
| **Modul 1 - Plantepas** |
| Det første modul omhandler spørgsmål til din viden om plantepas. Det er vigtigt at kende til formålet med plantepasset, hvordan det skal bruges, udfyldes og udstedes, så du undgår at få problemer med din sending. |
| Spørgsmål 1: Hvad er et plantepas? Vælg mindst en svarmulighed.  En mærkeseddel for planten, som attesterer hvor gammel planten er, hvor den kommer fra, og højden på planten  En mærkeseddel, som attesterer at planterne og planteprodukterne er fundet fri for EU-karantæneskadegørere, skadegørere underlagt hasteforanstaltninger, samt EU regulerede ikke-karantæneskadegørere  En mærkeseddel, som attesterer at planterne og planteprodukterne er fundet fri for EU-karantæneskadegørere, skadegørere underlagt hasteforanstaltninger, samt overholder tolerancerne for EU regulerede ikke-karantæneskadegørere  En mærkeseddel, som attesterer at planterne og planteprodukterne er økologiske  En mærkeseddel, som attesterer at planterne og planteprodukterne er dyrket i EU |
| Spørgsmål 2: Hvad er formålet med plantepasset? Vælg mindst en svarmulighed.  At sikre plantesundheden  At sikre sporing af planterne og planteprodukterne  At sikre indførsel til et land |
| Spørgsmål 3: Hvornår skal et plantepas bruges? Vælg mindst en svarmulighed.  Når produktet skal flyttes uden for EU  Når produktet skal flyttes mellem egne anlæg  Når produktet skal flyttes inden for EU, men uden for egne anlæg |
| Spørgsmål 4: Hvornår må planterne og planteprodukterne få udstedt et plantepas? Vælg mindst en svarmulighed.  Når produktet er dyrket i EU  Når produktet er økologisk  Når produktet er fundet fri for karantæneskadegørere, skadegørere underlagt hasteforanstaltninger, beskyttet zone-karantæneskadegørere (hvis relevant), og EU regulerede ikke-karantæneskadegørere  Når produktet er fundet fri for karantæneskadegørere, skadegørere underlagt hasteforanstaltninger, beskyttet zone-karantæneskadegørere (hvis relevant), og overholder tolerancerne for EU regulerede ikke-karantæneskadegørere |
| Spørgsmål 5: Hvornår skal et plantepas udstedes? Vælg mindst en svarmulighed.  Når stiklingen plantes/når frøet sås  Når produktet er fundet fri for karantæneskadegørere  Undervejs i produktionen af produktet  Når produktet skal flyttes uden for egne anlæg |
| Spørgsmål 6: Hvilken form skal plantepasset være? Vælg mindst en svarmulighed.  Rektangulært  Kvadratisk  Ovalt  Rundt  Det må man selv bestemme |
| Spørgsmål 7: Hvad er en handelsenhed? Vælg mindst en svarmulighed.  Den mindste kommercielle enhed eller anden brugbar enhed, der er anvendelig i det relevante afsætningsled, og som kan være en delmængde af eller et helt parti  Den største kommercielle enhed eller anden brugbar enhed, der er anvendelig i det relevante afsætningsled, og som kan være en delmængde af eller et helt parti  En CC-container, som indeholder forskellige typer planter  En bakke på en CC-container, som er fyldt med ens eller forskellige plantearter/-slægter  Et bundt hækplanter |
| Spørgsmål 8: Må der angives flere botaniske navne på samme plantepas, hvis handels-enheden er sammensat af flere slægter/arter?  Ja  Nej |
| Spørgsmål 9: Hvor skal plantepasset placeres? Vælg mindst en svarmulighed.  På handelsenhederne  Der skal være et plantepas på hvert produkt i sendingen  Der skal kun være plantepas på de store produkter |
| Spørgsmål 10: Skal alle planter altid følges af et plantepas helt ud til slutbrugeren?  Ja  Nej |
| Spørgsmål 11: Skal der plantepas på plantepas pligtige varer, der sælges over nettet? Vælg mindst en svarmulighed.  Ja, der skal altid plantepas på  Nej, der skal aldrig plantepas på  Ja, der skal plantepas på, hvis jeg selv leverer varen  Nej, der skal ikke plantepas på, hvis jeg selv leverer varen, eller hvis kunden selv henter planten i min virksomhed  Ja, der skal plantepas på, hvis jeg bruger et fragtfirma til levering af varen  Nej, der skal ikke plantepas på, hvis jeg bruger et fragtfirma til levering af varen |
| Spørgsmål 12: Hvordan skal et plantepas mærkes, hvis produktet skal ind i eller flyttes i en beskyttet zone? Vælg mindst en svarmulighed.  Det skal ikke mærkes anderledes end normale plantepas  Det skal mærkes med ”PZ”  Der skal stå ”Sendes til beskyttet zone” på plantepasset  Der skal stå ”Sendes til beskyttet zone” på plantepasset |
| Spørgsmål 13: Hvor længe skal du opbevare dokumentation, når du har udstedt et plantepas? Vælg mindst en svarmulighed.  6 måneder  1 år  2 år  3 år  4 år |

|  |
| --- |
| **Modul 2 - God praksis i planteproduktionen** |
| Som led i at udstede plantepas, er det vigtigt at have kendskab til god praksis i planteproduktionen, og at kunne identificere de kritiske punkter i produktionen. God praksis i planteproduktionen er vigtig for at sikre en sund produktion, og så vidt muligt forebygge skadegørerangreb, og opdage eventuelle angreb på et tidligt tidspunkt, så der er bedre mulighed for at bekæmpe skadegøreren.  Principperne i god praksis er de samme, uanset om du ønsker at undgå særligt alvorlige planteskadegørere, eller almindeligt forekommende skadegørere, som også kan gøre stor skade i produktionen.  Modul 2 gennemgår en række spørgsmål, hvor du kommer omkring nogle af de mest almindelige opmærksomhedspunkter i forhold til god praksis i planteproduktionen. |
| Spørgsmål 14: Hvor på planten er det vigtigt at holde øje med planteskadegørere? Vælg mindst en svarmulighed.  Når jeg holder øje med bladoversiden, vil jeg kunne se alle relevante planteskadegørere og symptomer på disse  Det er vigtigt, at holde øje med tegn og symptomer på alle plantedele, også rødderne  Jeg holder øje med de flyvende insekter, det er tilstrækkeligt |
| Spørgsmål 15: Hvad gør jeg, når jeg ser symptomer, som jeg ikke tidligere har set? Vælg mindst en svarmulighed.  Jeg lader planterne stå og håber på at symptomerne forsvinder  Jeg er opmærksom på symptomerne, og undersøger straks hvad de kan skyldes  Jeg tager så vidt muligt de syge planter ud af produktionen for at hindre spredning  Jeg afmærker eller isolerer planterne og informerer mine kollegaer, så de er opmærksomme på sagen og ikke spreder sygdommen  Hvis symptomerne giver mistanke om fund af en særlig alvorlig skadegører, anmelder jeg det til Landbrugs- og Fiskeristyrelsen via lfst.dk |
| Spørgsmål 16: Hvad skal jeg være opmærksom på i forhold til affald og planterester?  Det er altid forbundet med stor plantesundhedsrisiko at have planterester liggende i produktionen  Planterester med tegn på skadegørerangreb bør destrueres, så jeg ikke risikerer, at der sker smitte tilbage til produktionen derfra |
| Spørgsmål 17: Kan træemballage være skyld i spredning af planteskadegørere? Vælg mindst en svarmulighed.  Nej, træemballage er skåret af sundt træ og kan ikke sprede skadegørere som angriber min produktion  Ja, det er vigtigt at holde øje med at træemballage ikke viser tegn på larvegnav og forekomst af levende insekter m.m.  Træemballagen, samt jord og planterester, som kan følge med træemballagen, kan udgøre en risiko i forhold til plantesundheden i min produktion |
| Spørgsmål 18: Hvilke af nedenstående faktorer kan udgøre smittekilder? Vælg mindst en svarmulighed.  Nye planter, som kommer fra andre produktioner i Danmark eller andre lande  Der findes ingen kendte smittekilder  Håndredskaber og maskiner, som er brugt i anden produktion og ikke er renset |
| Spørgsmål 19: Hvorfor vælger virksomheder i nogle tilfælde, at sætte planter i karantæne?  For at lade planter med knopper udvikle sig og se om alle har samme farve  Når man henter planter hjem fra andre produktioner, er der risiko for at der kan følge sygdomme og skadedyr med. Karantænen hjælper med at mindske risiko for spredning af planteskadegørere. |
| Spørgsmål 20: Hvad kan du gøre for at mindske risiko for angreb af planteskadegørere? Vælg mindst en svarmulighed.  Der er ikke noget man kan gøre for at mindske risiko for angreb af planteskadegørere  Vær opmærksom på at ukrudt og andre planter i og omkring din produktion, samt planterester kan være værter for planteskadegørere  Benyt sædskifte og skift kulturer hvis muligt, så du ikke er med til at opformere planteskadegørere  Vær altid opmærksom på potentielle smittefarer, lær af erfaring, hold dig informeret om nye planteskadegørere, og del oplysninger med dine kolleger  Undgå smitte udefra og fra syge planter i produktionen |

|  |
| --- |
| **Modul 3 - Skadegørere og symptomer** |
| Det er vigtigt løbende at holde øje med dine planter og være opmærksom, når du ser symptomer på skadegørerangreb. Det er særligt vigtigt, at være opmærksom på angreb, som du ikke tidligere har set i din kultur, da der kan være tale om angreb af særligt alvorlige planteskadegørere.  Modul 3 gennemgår en række spørgsmål, hvor du kommer omkring nogle af de områder, som det er vigtigt at være opmærksom på, når du opdager planteskadegørere, og vil finde ud af, hvilken skadegører der er tale om. |
| Spørgsmål 21: Hvilke typer organismer kan være skadegørere på mine planter? Vælg mindst en svarmulighed.  Planteskadegørere er altid insekter, der typisk er meget synlige og kan flyve  Der er mange forskellige organismer, som kan være planteskadegørere, herunder insekter, bakterier, svampe, virus, nematoder og snegle  Planteskadegørere er altid virus eller bakterier |
| Spørgsmål 22: Hvad betyder udtrykkene ”værtsplante” og ”bredspektret planteskadegører”? Vælg mindst en svarmulighed.  Bredspektrede planteskadegørere kan leve og formere sig på en lang række plantearter  Værtsplanter, er planter, som kan lide at stå ved siden af andre planter, deraf udtrykket vært  En plante, som er vært for en planteskadegører, kaldes en værtsplante  Bredspektrede planteskadegørere er en række skadegørere, som findes i et bredt spektrum af forskellige farver |
| Spørgsmål 23: Hvordan finder jeg frem til hvilken planteskadegører et angreb skyldes? Vælg mindst en svarmulighed.  Jeg ser på skadegøreren og symptomerne, og tager gerne fotos, så jeg lettere kan slå skadegøreren op relevante steder  Der er rigtig mange skadegørere, så det er umuligt  Jeg vender sagen med min chef og kollegaer, og kontakter eventuelt vores konsulent  Jeg slår op på Landbrugs- og Fiskeristyrelsens hjemmeside, EPPO og andre sider for at sikre mig, at det ikke er en særligt alvorlig skadegører, som jeg skal anmelde |
| Spørgsmål 24: Hvordan kan jeg opdage angreb af planteskadegørere i god tid? Vælg mindst en svarmulighed.  Jeg opsætter limplader, som viser hvilke flyvende insekter der er i min produktion  Jeg holder øje med vejrudsigten og pH-værdien i planternes næringsopløsning  Jeg holder løbende øje med mine planters udseende og vækst, og reagerer hurtigt, når jeg ser symptomer på angreb af planteskadegørere |
| Spørgsmål 25: Hvilke symptomer kan være tegn på angreb af en planteskadegører? Vælg mindst en svarmulighed.  Symptomer som pletter på blade, svampesporer, saftflåd, gnav i planten, minerede blade, dårlig vækst mm kan alle være symptomer på skadegørerangreb  Angreb af planteskadegørere kan aldrig ses med det blotte øje  Man kan kun se angreb, hvis der er tale om insekter der flyver og gnaver i de øverste blade |
| Spørgsmål 26: Hvordan opdager jeg latente sygdomme?  Latente sygdomme kan ikke opdages  Latente sygdomme er sygdomme, som ikke er synlige. De kan ofte diagnosticeres via analyser af planten eller hvis planternes symptomer kan udvikles over tid fx i karantænevæksthus |
| Spørgsmål 27: Hvordan undersøger jeg hvilke karantæneskadegørere, der er relevante for min produktion?  Jeg orienterer mig på Landbrugs- og Fiskeristyrelsens hjemmeside, og er opmærksom på, at der er værtsspecifikke planteskadegørere og bredspektrede planteskadegørere, som er relevante  Der har altid været to typiske skadegørere i min produktion. Den slags ændrer sig ikke |
| Spørgsmål 28: Hvordan skal jeg reagere, hvis jeg finder en karantæneskadegører? Vælg mindst en svarmulighed.  Jeg sælger hurtigt planterne, så sygdomme ikke spredes hos mig, og jeg undgår tab  Jeg anmelder fundet hos Landbrugs- og Fiskeristyrelsen og forhindrer spredning  Jeg destruerer planterne med det samme, da det er effektivt, og ikke skaber opmærksomhed hos myndighederne  Jeg følger vores handlingsplan i virksomheden |

|  |
| --- |
| **Modul 4 - Særligt alvorlige planteskadegørere** |
| Det fjerde modul omhandler spørgsmål til din viden om de særligt alvorlige skadegørere, som er karantæneskadegørere, beskyttet zone-karantæneskadegørere, og skadegørere underlagt hasteforanstaltninger. Dertil er der EU regulerede ikke-karantæneskadegørere, også kaldet RNQP'erne, som er kvalitetsskadegørere.  Det er vigtigt at man kender forskellen på de forskellige skadegører-grupper, og hvilke regler grupperne er underlagt. Dertil er det vigtigt at vide, hvor man kan finde relevant information om grupperne. |
| Spørgsmål 29: Hvad forstås ved "plantesundhed"? Vælg mindst en svarmulighed.  At planten er sund at spise  At planten er sund, og fundet fri for særligt alvorlige skadegørere, samt overholder tolerancerne for RNQP'erne  At planten er over gennemsnitlig størrelse  At planten har flere fibre end normalt |
| Spørgsmål 30: Hvilke punkter definerer en EU karantæneskadegører? Vælg mindst en svarmulighed.  Den forekommer ikke i området (EU)  Den forekommer i området (EU)  Den kan trænge ind, etablere sig og sprede sig i området (EU)  Den kan ikke trænge ind, etablere sig og sprede sig i området (EU)  Dens indtrængen, etablering og spredning har uacceptable økonomiske, miljømæssige eller sociale konsekvenser for det pågældende land (i EU)  Dens indtrængen, etablering og spredning har ikke uacceptable økonomiske, miljømæssige eller sociale konsekvenser for det pågældende land (i EU) |
| Spørgsmål 31: Hvilke punkter definerer en EU reguleret ikke-karantæneskadegører (RNQP'er)? Vælg mindst en svarmulighed.  Den forekommer ikke i området (EU)  Den forekommer i området (EU)  Dens forekomst på de pågældende planter til plantning har uacceptable økonomiske konsekvenser  Dens forekomst på de pågældende planter til plantning har ikke uacceptable økonomiske konsekvenser  Der findes gennemførlige og effektive foranstaltninger til forebyggelse af skadegørerens forekomst på de pågældende planter til plantning  Der findes ikke gennemførlige og effektive foranstaltninger til forebyggelse af skadegørerens forekomst på de pågældende planter til plantning |
| Spørgsmål 32: Hvad er en beskyttet zone? Vælg mindst en svarmulighed.  En zone, hvor politiet er ekstra opmærksomme på kriminalitet  En zone, hvor der ikke findes skadegørere  En zone, som er beskyttet mod alle typer skadegørere  En zone, som har særlig regulering mod en planteskadegører, der ikke reguleres mod i resten af EU, men som ikke findes i den beskyttede zone |
| Spørgsmål 33: Hvad er en beskyttet zone-karantæneskadegører?  En planteskadegører der forekommer i EU, men ikke forekommer i en beskyttet zone på en medlemsstats område, og som er en EU-karantæneskadegører  En planteskadegører der forekommer i EU, men ikke forekommer i en beskyttet zone på en medlemsstats område, og som ikke er en EU-karantæneskadegører |
| Spørgsmål 34: Hvad er en skadegører, der er underlagt hasteforanstaltninger? Vælg mindst en svarmulighed.  En skadegører, der spreder sig hurtigt  En skadegører, der ikke står på listen over EU-karantæneskadegørere, men som har potentiale til at opfylde kravene for at komme til at stå på listen  En alvorlig planteskadegører, som ikke opfylder kravene for at være en EU-karantæneskadegøre |
| Spørgsmål 35: Hvor kan du primært finde information om karantæneskadegørere, RNQP’ere, beskyttet zone-karantæneskadegørere og skadegørere underlagt hasteforanstaltninger? Vælg mindst en svarmulighed.  I fjernsynet  I Plantesundhedsforordningens bilag (gennemførelsesretsakt)  På Landbrugs- og Fiskeristyrelsens hjemmeside  I fagblade  I Kontrolforordningens bilag |
| Spørgsmål 36: Hvor findes tærskelværdierne for EU regulerede ikke-karantæneskadegørere? Vælg mindst en svarmulighed.  I forskellige fagblade  I Plantesundhedsforordningens bilag (gennemførelsesretsakt)  På Landbrugs- og Fiskeristyrelsens hjemmeside  I Kontrolforordningens bilag |
| Spørgsmål 37: Hvornår skal du være opmærksom på beskyttet zone-karantæneskadegørere? Vælg mindst en svarmulighed.  Når varen skal sendes til en beskyttet zone  Når varen kommer fra en beskyttet zone  Når varen skal flyttes i en beskyttet zone  Når varen skal flyttes uden om en beskyttet zone |
| Spørgsmål 38: Må du indføre karantæneskadegørere til EU? Vælg mindst en svarmulighed.  Nej, det må man aldrig  Ja, men kun på visse varer  Ja, men kun til egne anlæg |

|  |
| --- |
| **Modul 5 - Anmeldepligt og handlingsplan** |
| Modul 5 omhandler anmeldepligt og handlingsplan, og har fokus på de detaljer, din virksomhed skal have kendskab til. Anmeldepligt har fokus på, hvad der skal anmeldes, hvorfor og til hvem. Handlingsplanen omhandler, hvad din virksomhed skal gøre ved fund eller mistanke om fund af særligt alvorlige planteskadegørere og sygdomme, og hvorvidt der er krav om, at din virksomhed skal udarbejde en handlingsplan. |
| Spørgsmål 39: Hvad vil det sige, at der er anmeldepligt? Vælg mindst en svarmulighed.  At du skal anmelde nye planter i din produktion  At du har pligt til straks at anmelde fund eller mistanke om fund af en karantæneskadegører eller en skadegører underlagt hasteforanstaltninger til Landbrugs- og Fiskeristyrelsen  At du har pligt til at anmelde fund eller mistanke om fund af en karantæneskadegører til Miljøstyrelsen  At du har pligt til at anmelde fund eller mistanke om fund af en hvilken som helst skadegører |
| Spørgsmål 40: Hvad skal du anmelde? Vælg mindst en svarmulighed.  Du skal anmelde alle fund af store dyr i importerede sendinger  Du skal anmelde alle fund af skadegørere i virksomhedens produktion  Du skal anmelde fund eller mistanke om fund af en karantæneskadegører eller en skadegører underlagt hasteforanstaltninger fx et insekt, en svamp mv. eller symptomer heraf |
| Spørgsmål 41: Hvad skal du gøre, hvis du gør fund eller har mistanke om fund af en karantæneskadegører? Vælg mindst en svarmulighed.  Gøre brug af virksomhedens handlingsplan  Ringe til en kontrollør  Ingenting  Anmelde fundet til Miljø- og Fødevareministeriet  Anmelde fundet til Landbrugs- og Fiskeristyrelsen via hjemmesiden eller pr. telefon |
| Spørgsmål 42: Hvad er relevant at oplyse, når du anmelder en karantæneskadegører? Vælg mindst en svarmulighed.  En beskrivelse/foto af det insekt eller den sygdom, du har fundet/har mistanke om  Hvor materialet/planten etc. kommer fra  Hvor fundet er gjort  Navn og kontaktoplysninger  Hvornår fundet er gjort |
| Spørgsmål 43: Hvad er en handlingsplan? Vælg mindst en svarmulighed.  En plan over arbejdsgange i min virksomhed  En plan som trin for trin beskriver, hvilke tiltag der skal gøres ved fund eller mistanke om fund af en karantæneskadegører eller skadegørere underlagt hasteforanstaltninger  En plan som trin for trin beskriver, hvilke tiltag der skal gøres ved fund eller mistanke om fund af et eksotisk dyr i en importforsendelse  Et dokument som beskriver virksomhedens strategi |
| Spørgsmål 44: Skal min virksomhed have en handlingsplan? Vælg mindst en svarmulighed.  Nej  Ja  Ja, men kun hvis virksomheden udsteder og påsætter plantepas |
| Spørgsmål 45: Hvilke elementer er det vigtigt at have med i sin handlingsplan? Vælg mindst en svarmulighed.  Hvem du skal kontakte  Hvilke bekæmpelsesmidler du skal bruge til bekæmpelse af fund  Retningslinjer for håndtering af de inficerede planter  At det ved fund eller mistanke om fund skal undersøges, hvor planterne stammer fra samt hvor de evt. er kommet hen  Hvordan dine kolleger og virksomheden i øvrigt skal agere efter fund eller mistanke om fund  En beskrivelse af, hvor virksomheden har sit sikkerhedsudstyr |
| Spørgsmål 46: Hvem bør have kendskab til virksomhedens handlingsplan? Vælg mindst en svarmulighed.  Den plantepas ansvarlige i virksomheden  Alle medarbejdere  Virksomhedens direktør  Nabovirksomheden  Landbrugs- og Fiskeristyrelsen |
| Spørgsmål 47: Hvem har ansvar for at holde virksomhedens handlingsplan opdateret? Vælg mindst en svarmulighed.  Landbrugs- og Fiskeristyrelsen  Virksomhedens ledelse eller af denne udnævnte ansvarlige  Hvilken som helst medarbejder  Kontrolløren |
| Spørgsmål 48: Findes der en standardskabelon til udarbejdelse af virksomhedens handlingsplan? Vælg mindst en svarmulighed.  Nej, du må selv udarbejde en  Du låner bare nabovirksomhedens plan  Ja, på Landbrugs- og Fiskeristyrelsens hjemmeside kan du finde en standardskabelon, udarbejdet i samarbejde med rådgivningstjenesten |

|  |
| --- |
| **Du har nu gennemført Landbrugs- og Fiskeristyrelsens e-Dokumentation om plantepas** |
| Det er en rigtig god idé at læse op på de emner, som du er usikker på, da kontrolløren vil spørge ind til dine besvarelser ved dit næste kontrolbesøg.  Husk at gemme en kopi af dit resultat på din computer/tablet, og du kan med fordel også printe et eksemplar af dit resultat, som du kan opbevare i din virksomhed. Husk også at sende en kopi af dit resultat til Landbrugs- og Fiskeristyrelsen på følgende e-mailadresse: [avlskontrol-planter@lfst.dk](mailto:planter@lfst.dk) |